Θέμα: Modern Greek Language (Secondary School)
Ερώτηση: Λόγοι που αγαπάμε τα ζώα πιο πολύ από τους ανθρώπους. Γιατί μερικές φορές αγαπάμε τα ζώα περισσότερο από τους ανθρώπους; Έχετε νιώσει κάποια στιγμή να προτιμάτε την παρέα των ζώων; Εδώ θα βρείτε 8 λόγους για τους οποίους συχνά αγαπάμε τα ζώα περισσότερο από τους ανθρώπους. 1. Δίνουν αγάπη χωρίς όρους. Τα ζώα μάς αγαπούν ό,τι και να συμβεί. Σίγουρα, τα ταΐζουμε, τα χαϊδεύουμε, παίζουμε μαζί τους και καθαρίζουμε όταν λερώνουν. Μας αγαπάνε όμως ακόμα και αν δεν τους δώσουμε το φαγητό τους στην ώρα του ή αν δεν παίξουμε μια μέρα. 2. Δεν μας κρίνουν. Τα ζώα δεν κρίνουν. Δεν έχει σημασία αν είμαστε ωραίοι, μικροί, μεγάλοι, πλούσιοι ή φτωχοί. Δεν τα νοιάζει αν κάνουμε καλά τη δουλειά μας, αν έχουμε καλό γούστο, αν οι άλλοι άνθρωποι μάς αγαπάνε, μας θέλουν στη ζωή τους ή μας αποφεύγουν. Τα ζώα απλά χαίρονται που είμαστε κοντά τους! Αυτό μάς προσφέρει ηρεμία και μας κάνει να νιώθουμε άνετα. 3. Δεν ζητάνε πάντα κάτι. Αν και τα ζώα θέλουν να τους δίνουμε να φάνε και να παίζουν μαζί μας, δεν μας ενοχλούν συνέχεια γι' αυτό. Τα κατοικίδιά μας δίνουν άφθονο χρόνο για να μείνουμε μόνοι μας, αν το χρειαζόμαστε. 4. Τρώνε κάθε μέρα το ίδιο φαγητό χωρίς πρόβλημα. Βαρεθήκατε να μαγειρεύετε κάθε μέρα για την οικογένειά σας κάτι καινούργιο; Τα ζώα ακόμα και αν τα ταΐζετε με την ίδια κονσέρβα κάθε βράδυ, τρώνε το φαγητό τους κάθε φορά σαν να είναι το πιο υπέροχο γεύμα. 5. Μας προστατεύουν. Όταν για ένα ζώο είμαστε ο άνθρωπός του, δεν θα αφήσει τίποτα κακό να μας συμβεί. Θα μας προστατεύσει από κάποιο ατύχημα, θα μας προσέχει όταν είμαστε άρρωστοι, ή απλά θα βάλει το κεφάλι του στην αγκαλιά μας όταν είμαστε λυπημένοι. Το κατοικίδιό μας θα μας προσέχει πάντα, ό,τι κι αν συμβεί!. 6. Μπορούν να μας ηρεμήσουν. Οι άνθρωποι μπορεί να μας κουράζουν κάποιες φορές. Συχνά η δουλειά, το σχολείο, η οικογένεια μπορεί να μας κάνουν να αισθανόμαστε αγχωμένοι και εκνευρισμένοι. Ωστόσο, η παρουσία ενός ζώου μπορεί να ηρεμήσει την ανθρώπινη ψυχή. Στη δύσκολη καθημερινότητα, η επιστροφή στο σπίτι σε ένα ζώο που μας περιμένει υπομονετικά είναι σα φάρμακο για το άγχος. 7. Εκτιμούν την προσοχή μας. Δεν υπάρχει ποτέ κακή στιγμή για να δώσουμε στον αγαπημένο μας τριχωτό φίλο ένα ή δύο χάδια. Ακόμα και ένα απλό χτύπημα στο κεφάλι και μερικά γλυκά λόγια όταν περνάει δίπλα μας, θα τον κάνουν να κουνήσει χαρούμενος την ουρά του. 8. Είναι ζεστά και μαλακά. Δεν υπάρχει τίποτα πιο ευχάριστο από το να βάζεις το χέρι ή το πρόσωπό σου στη γούνα ενός ζεστού, χνουδωτού πλάσματος, όταν χρειάζεσαι κάτι μαλακό. Πηγή: mypet.gr (με απλοποιήσεις και αλλαγές). Δεδομένου του παραπάνω κειμένου, είναι αληθής η παρακάτω πρόταση;. Τα ζώα ζητάνε κάθε μέρα διαφορετικό φαγητό.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1